ترکیه جمهوریتی جمهوررئیسی رجب طیب اردوغان, غرب اولکه لری نینگ عراق و سوریه ده گی اساسی هدفی نینگ پطرول دن عبارت ایکن لیگی نی بلدردی. جمهوررئیسی اردوغان لتونیا گه قیلگن سفری جریانی ده عالی بیلیم یورتی اوقوچی لری گه قره ته بیر معروضه قیلدی. خلق ارا تشکیلات لرنینگ سوریه ده 300 مینگ کیشی نینگ جان بیرگن لیگی و 7 میلیون کیشی نینگ اوز اولکه لری نی ترک ایتگن لیگی گه قرشی عکس العمل کورستمه گن لیگی و داعش نینگ پطرول قودوق لری نی تهدید ایتیب باشله شی آرتیدن سوریه و عراق ده گی تراژیدی نینگ کورینیب باشلنگن لیگی نی بلدرگن ترکیه جمهوررئیسی اردوغان, "دیمک انسان لرنینگ اولیشی مهم ایمس, بلکه پطرول مهم" شکلی ده گی سوزلری بیلن غرب نی تنقید ایتدی.اردوغان غربی اولکه لرنینگ سوریه نینگ کوبانی شهری اوچون جدی بیر شکل ده عکس العمل کورستیتگن لیگی نی بلدررایکن, "سوریه نینگ دیرالزور, حماه و حمص شهر لری ده بشار الاسد تیزیمی انسان لر نی قیرغین ایترایکن قییرده ایدینگیز؟" دییه سئوال بیردی. اردوغان, بیرلشگن ملت لر تشکیلاتی نینگ ساختمانی نی هم تنقید ایتدی. اردوغان, "بیرلشگن ملت لر تشکیلاتی خوف سیزلیک کینگشی بیش دایمی اعضاسی آره سیده مسلمان بیر اولکه موجود ایمس. اوشبو وضعیت بیرلشگن ملت لر تشکیلاتی نینگ هدفی گه ضد. دنیا فقط گینه بیش اولکه دن عبارت ایمس. اوشبو وضعیت نی همه جای ده توشینتریب بیریش گه دوام ایته من" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
